Modul
Tartalom
Index 🔎︎

# Formátum

A LibreOffice Math-képletek összeállítása során számos formázási lehetőség közül választhat. A formázási lehetőségek megjelennek az Elemek panel alsó részében. A lehetőségek listája a Parancsok ablak helyi menüjében is megtalálható.

Ennek a parancsnak az eléréséhez...

A Parancsok ablakban nyissa meg a helyi menüt, majd válassza a Formátumok lehetőséget.

Válassza a Nézet - Elemek menüparancsot, majd az Elemek panelen válassza a Formátumok elemet a listából.

A következő, egy teljes lista a LibreOffice Math összes elérhető formázási beállításáról. A formázási lehetőség melletti ikon jelzi, hogy a Képletelemek panelről (válassza a Nézet - Képletelemek menüparancsot) vagy a Parancsok ablak helyi menüjéből egyaránt elérhető.

A képletekben az „a” betű azt a helykitöltőt jelöli, amelyhez az adott formázást hozzá kívánja rendelni. Ezt a karaktert bármi másra lecserélheti.

### Formázási beállítások

Bal oldali felső index

A helykitöltőtől balra felső indexet szúr be. A Parancsok ablakba közvetlenül beírható forma: <?>lsup{<?>}.

Középső felső index

Felső indexet szúr be közvetlenül a helykitöltő fölé. A Parancsok ablakba közvetlenül beírható forma: <?>csup<?>.

Jobb oldali felső index

A helykitöltőtől jobbra felső indexet szúr be. A Parancsok ablakba közvetlenül beírható forma: <?>^{<?>}, vagy használható az rsup vagy a sup parancs.

Függőleges elhelyezés (2 elem)

Függőleges halmot (binomiálist) szúr be, két helykitöltővel. A Parancsok ablakba közvetlenül beírható forma: binom<?><?>.

Új sor

Új sort szúr be a dokumentumba. A Parancsok ablakba közvetlenül beírható forma: newline.

Bal oldali alsó index

A helykitöltőtől balra alsó indexet szúr be. A Parancsok ablakba közvetlenül beírható forma: <?>lsub{<?>}.

Középső alsó index

Alsó indexet szúr be közvetlenül a helykitöltő alá. A Parancsok ablakba közvetlenül beírható forma: <?>csub<?>.

Jobb oldali alsó index

A helykitöltőtől jobbra alsó indexet szúr be. A Parancsok ablakba közvetlenül beírható forma: <?>_{<?>}, és az alsó indexbeli vonal helyettesíthető az rsup vagy a sup paranccsal.

Függőleges elhelyezés (3 elem)

Három helykitöltővel rendelkező függőleges halmot szúr be. A Parancsok ablakba közvetlenül beírható forma: stack {<?>#<?>#<?>}.

Kis hézag

Beszúr egy kis térközt a helykitöltő és a következő elem közé. A Parancsok ablakba közvetlenül beírható forma: `. Ennek a parancsnak egy szimbólum, változó, szám vagy teljes parancs bal vagy jobb oldalán kell szerepelnie.

Balra igazítás

Ez az ikon „a”-hoz vízszintes balra igazítást rendel, és beszúr egy helykitöltőt. A Parancsok ablakba közvetlenül beírható forma: alignl<?>.

Vízszintesen középre igazítás

Az „a”-hoz vízszintes középre igazítást rendel, és beszúr egy helykitöltőt. A Parancsok ablakba közvetlenül beírható forma: alignc<?>.

Jobbra igazítás

A jobbra rendezés parancsát szúrja be, egy helykitöltővel. A Parancsok ablakba közvetlenül beírható forma: alignr<?>.

Mátrix-elhelyezés

Az ikon beszúr egy négy helykitöltős mátrixot. A Parancsok ablakba közvetlenül beírható forma: matrix{<?>#<?>##<?>#<?>}. Az alakzatban az elemek helyzetét két koordináta írja le: az első a sor, a második pedig az oszlop számát határozza meg. A mátrix tetszőleges irányba kiterjesztéséhez írjon be további karaktereket a Parancsok ablakba.

Hézag

Az ikon beszúr egy hézagot vagy helyközt a helykitöltők közé. A Parancsok ablakba közvetlenül beírható forma: ~. Ennek a parancsnak egy szimbólum, változó, szám vagy teljes parancs bal vagy jobb oldalán kell szerepelnie.

Igazítás során az alignl, alignc, illetve alignr parancsok különösen akkor hatékonyak, ha

- számlálók és nevezők igazítása, például {alignl a}over{b+c}

- binomiálisokat vagy halmokat létrehozása, például binom{2*n}{alignr k}

- elemek mátrixba rendezése, példáulmatrix{alignr a#b+2##c+1/3#alignl d}, vagy

- új sor kezdése, például a+b-c newline alignr x/y

Amikor az igazítási útmutatásokat használjuk, vegye figyelembe, hogy

- Az igazító utasítások csak a kifejezések elején állhatnak, és csak egyszer szerepelhetnek. Ezért az a+b alignr c forma helyes, de az a+alignr b nem.

- Az igazító parancsok hatással vannak egymásra, ami azt jelenti, hogy az {alignl{alignr a}}over{b+c} parancs a-t jobbra igazítja.

### Igazítás a „matrix” parancs használatával

matrix{

alignr sin^2 x + cos^2 x#{}={}#alignl 1 ##

alignr cos^2 x #{}={} #alignl 1 - sin^2 x

}

### Balra igazítás

Ha egy sor vagy kifejezés szöveggel kezdődik, akkor alapértelmezés szerint balra lesz igazítva. Ezt valamelyik align paranccsal módosíthatja. Például: stack{a+b-c*d#alignr "szöveg"}, ahol a „szöveg” jobbra igazítva jelenik meg. Ne feledje, hogy a szövegnek mindenképpen idézőjelek között kell szerepelnie.

A szokásosan középre igazított képletek a Formátum - Igazítás menü használata nélkül is balra igazíthatók. Ehhez helyezzen el egy üres szöveget, azaz két idézőjelet ("") az igazítani kívánt szakasz vagy képlet elé. Például az "" a+b newline "" c+d parancs mindkét egyenletet balra igazítottá alakítja az alapértelmezett középre igazítás helyett.

A Parancsok ablak használata során tartsa szem előtt, hogy bizonyos formázásoknál szükség van szóközökre a helyes szerkezet eléréséhez. Ez különösen akkor fontos, ha helykitöltők helyett értékeket (például a lsup{3}) ad meg.

A LibreOffice Math-képletek formázásával kapcsolatban további információkat talál a Zárójelek és csoportosítás résznél.

Az Indexek és kitevők, illetve a Méretezés részekben található hasznos információk segítenek a dokumentum optimális szervezésében.